sagorsarker/bangla-wikipedia huggingface dataset:
আথিনা

অ্যাথিনা প্রাচীন গ্রিক ধর্ম ও পুরাণে জ্ঞান, সাহস, অণুপ্রেরণা, সভ্যতা, আইন ও ন্যায়বিচার, যুদ্ধকৌশল, গণিত, শক্তি, কৌশল, চারু ও কারুশিল্প এবং দক্ষতার দেবী ছিলেন। মিনার্ভা হচ্ছেন তার সমকক্ষ রোমান দেবী।
গ্রিক পুরাণে অ্যাথিনাকে বীরপুরুষদের একজন বিচক্ষণ সঙ্গী হিসেবে দেখানো হয়েছে এবং তিনি বীরত্বপূর্ণ প্রচেষ্টার পৃষ্ঠপোষক দেবী। তিনি অ্যাথেন্স নগরের পৃষ্ঠপোষক কুমারী দেবী। তার সম্মানে অ্যাথেন্সবাসী নগরের অ্যাক্রোপলিসে(প্রাচীন গ্রিসের উচ্চভূমিতে নগরদুর্গ) পার্থেনন প্রতিষ্ঠা করে, অ্যাথেন্স নগরের নামকরণও তার নামানুসারে করা।
অ্যাথিনার পূজা-অর্চনা এতটাই অব্যাহত ছিল যে তার সম্পর্কে প্রচলিত প্রাচীন পুরাণ কাহিনীগুলো পুনর্গঠন করে পরিবর্তনশীল সংস্কৃতির উপযোগী করে তোলা হয়েছিল। নগরের রক্ষাকর্ত্রী হিসেবে তার ভূমিকা থেকে গ্রিক সাম্রাজ্যের অনেক মানুষ "অ্যাথিনা পোলিয়াস" ("শহরের অ্যাথিনা") হিসেবে তার আরাধনা করত (প্রাচীন গ্রিসে "পোলিস" বলতে নগররাষ্ট্র বুঝাতো)। যদিও অ্যাথেন্স নগর ও দেবী অ্যাথিনা কার্যত একই নাম বহন করে (দেবী "অ্যাথিনা", নগর "অ্যাথিনাই"), তবে এটি জানা সম্ভব হয়নি এই দুটো শব্দের কোনটি থেকে অপরটির উৎপত্তি হয়েছে।আথিনার অভিশাপে মেডুসা তার রুপ হারায় এবং সর্বনাশি দানবি তে পরিনত হয়
সাধারণ বর্ণনায় অ্যাথিনাকে জিউসের কন্যা হিসাবে বলা হয়। এছাড়াও তার আরেকটি বিশেষত্ব হচ্ছে তিনি জিউসের প্রথম কন্যা। যে অস্ত্রর জন্য তিনি বিখ্যাত তা তিনি
এবং জিউস দুজনেই ব্যবহার করেছিলেন।
অ্যাথেনাকে গ্রিক নগর সমূহের বিশেষ করে এথেন্সের প্রধান রক্ষক বলা হতো। তার নাম অনূসারেই এথেন্সের নামকরণ করা হয়। দেবীদের মধ্যে একমাত্র তিনিই কঠোরভাবে সতীত্ব রক্ষা করতেন।
চিরকুমারী অ্যাথিনা প্যালাস অ্যাথিনা নামেও অভিহিত হয়ে থাকেন। কথিত আছে প্যালাস নামে তার এক প্রিয় শখী ছিল। একদিন খেলার সময় দুর্ঘটনাক্রমে তার হাতেই
প্যালাস নিহত হয়। শোকার্ত অ্যাথিনা নিহত শখীর স্মরণে নিজের নামের সাথে প্যালাস যুক্ত করে নেন। অন্য কাহীনিতে আছে, প্যালাস নামে এক টাইটানকে হত্যা
করার পর তিনি এই ঘটনার স্মারক হিসাবে নিযের নামের সাথে প্যালাস যুক্ত করে নেন।
অ্যাথিনা জিউসের প্রথম কন্যা। মেটিসের গর্ভস্থ সন্তান জিউসের উপর প্রাধান্য বিস্তার করবে- এই ভয়ে ভীত হয়ে জিউস গর্ভবতী মেটিসকে
গিলে ফেলেন। এর কিছুদিন পর জিউস মাথায় অত্যন্ত যন্ত্রণা বোধ করতে থাকেন। তঁর মনে হতে থাকে মাথা ভেদ করে কিছু একটা বের হয়ে আসতে চায়। দেব-কারি গর
হেফেস্টাস তখন কুড়ুল দিয়ে জিউসের মাথা ফাঁক করে দেন। আর ঠিক সেই মুহূর্তেই পূর্ণযুবতী অ্যাথিনা রণরঙ্গিনী বেশে চতুর্দিক প্রকম্পিত করে আবির্ভুত হন।
'সুন্দরী শ্রেষ্ঠার প্রাপ্য' বাক্য খচিত স্বর্ণ আপেল প্যালাস অ্যাথিনাকে না দেয়ায় তিনি ট্রয় যুদ্ধে গ্রিক পক্ষ অবলম্বন করেন।
অডিসিউস, জ্যাসন, অর্গোনেটদের তিনি প্রধান পৃষ্ঠপোষ্ক ছিলেন। অ্যাথিনার অভিশাপেই আরাকনি মাকড়সায় পরিণত হন।
রোমান পুরাণে অ্যাথেনাকে মিনার্ভা বলা হয়।
আর্তেমিস

আর্তেমিস হলেন গ্রিক পুরাণের অরণ্যদেবী এবং বারো অলিম্পিয়ানদের অন্যতম। রোমক পুরাণে আর্তেমিসের প্রতিষঙ্গী চরিত্র ডায়ানা। অ্যাপোলো এবং আর্টেমিস যমজ ভাইবোন।
গ্রিক পুরাণে আর্টেমিসকে চিরকাল অরণ্যচারী এবং চিরকুমারীরূপে ফুটিয়ে তোলা হয়েছে। তার সহচরী বনপরীরাও তারই মতো চিরকুমারী। দেবতা এমনকি মানুষও কখনো আর্তেমিস এবং তার সহচরীদের ভালোবাসা পায়নি। কেবল কিছুকালের জন্য বিখ্যাত শিকারী ওরাইয়নের সঙ্গে আর্তেমিসের শখ্য গড়ে উঠেছিলো। কিন্তু দুর্ভাগ্যবশত ওরাইয়ন, অ্যাপোলোর চক্রান্তে আর্তেমিসের হাতেই নিহত হন।
আর্তেমিস অতি অল্পতেই উত্তেজিত ও রাগান্বিত হন এবং তার বিরাগভাজনদেরকে কঠিনতম শাস্তি দেন। নাইওবীর সাত কন্যাকে তিনি হত্যা করেন এবং তার অভিশাপের কারণে তিনি অ্যাকটিয়ন মৃগের রূপ ধারণ করলে নিজের শিকারী কুকুরদের দ্বারা নিহত হন।
আর্তেমিস, গ্রিক ও ট্রয়ের যুদ্ধে অ্যাপোলোর সাথে ট্রোজানপক্ষ অবলম্বন করলে হেরা কর্তৃক প্রহৃত হন এবং পালিয়ে যেতে বাধ্য হন।
ফোর্কিস

গ্রিক পুরাণে, ফোর্কিস ছিল পোন্তুস ও ধরিত্রীমাতা গাইয়ার সন্তান। তার বোন কেতো ছিল তার স্ত্রী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)।
একিদ্‌না

গ্রিক পুরাণে, একিদ্‌না (; , ) ছিল ফোর্কিস ও কেতোর সন্তান। তার বোনেরা হল তিনজন গর্গন ও তিনজন গ্রাইয়া। একিদ্না ছিল এক স্ত্রী-ড্রাগন। তার্তারুস ও গেইয়ার পুত্র ভয়ংকর দৈত্য তাইফন ছিল তার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। জিউসের হাতে তাইফন নিহত হয়।
স্ফিংক্স

স্ফিংক্স (, Bœotian: Φίξ "/Phix", ) একটি পৌরাণিক সৃষ্টি যার শরীরের নিচের অংশ সিংহাকৃতির এবং উপরে মানব মাথার মতোন।
গ্রিক ঐতিহ্য মতে এদের পশ্চাদ্দেশ সিংহের মত, প্রায়ই এর পাখির ডানার মত বড় ডানা থাকে এবং এর মুখমন্ডল মানুষের মুখের মতোন হয়ে থাকে। পুরাণে একে বিশ্বাসঘাতক এবং নির্দয় হিসেবে বর্ণনা করা হয়। পৌরাণিক গল্পে এর ধাঁধায় ব্যর্থ ব্যক্তিদের একটি নির্দিষ্ট পরিনতি বরন করতে হয়। এসকল ব্যক্তিরা স্ফিংক্সের হাতে খুন হয় এমনকি এই দানব তাদের ভক্ষণ করে। পুরাণে বর্ণিত এ স্ফিংক্সকে অডিপাসের নাটকেও দেখা যায়। গ্রীক পুরাণে এরা নারী-আকৃতির হলেও, মিশরীয় স্ফিংক্সগুলো সাধারণত পুরুষ আকৃতির (এন্ড্রোস্ফিংক্স)। মিশরীয় পুরাণের স্ফিংক্স ছিলো উপকারী কিন্তু গ্রীক পুরাণের স্ফিংক্সের মত একই রকম দুর্দান্ত শক্তিসম্পন্ন। তবে উভয় পুরাণেই এদেরকে বর্ণনা করা হয় মন্দির কিংবা সমতুল্য অঞ্চলের প্রবেশদ্বারের প্রহরীস্বরূপ।
রেনেসাঁস এর সময়ে আধুনিক চিত্রকল্পে স্ফিংক্স ইউরোপে পুনরুজ্জীবিত হয়। পরবর্তীতে, এর ভাবমূর্তি আরও বিভিন্ন সংস্কৃতিতে অপরিবর্তিত ভাবেই প্রতিফলিত হয়, যদিও কিছু ক্ষেত্রে মূলধারার বাইরের কিছু ধারণাও এর সাথে যোগ হতে দেখা যায়।
স্ফিংক্স সাধারণত, স্থাপত্যনিদর্শন যেমন, রাজকীয় সৌধ কিংবা ধর্মীয় মন্দিরের সাথে সম্পৃক্ত। এখন পর্যন্ত পাওয়া সব'চে প্রাচীন স্ফিংক্সটি পাওয়া যায় গোবেলকি তেপে এর কাছাকাছি কর্তিক তেপের প্রায় ১২০ মাইল পূর্বে নেভালি কোরিতে। এটি প্রায় খৃস্টপূর্ব ৯৫০০ সালের স্ফিংক্স।
পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয়

পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয় পশ্চিমবঙ্গের প্রাণী ও মৎস্যবিজ্ঞান পঠনপাঠনের একটি বিশেষায়িত বিশ্ববিদ্যালয়। বিধানসভায় পশ্চিমবঙ্গ প্রাণী ও মৎস্যবিজ্ঞান বিশ্ববিদ্যালয় আইন-ছয়, ১৯৯৫ পাস হলে এই আইনবলে ২ জানুয়ারি, ১৯৯৫ তারিখে রাজধানী কলকাতায় এটি প্রতিষ্ঠিত হয়। এর আগে পশুচিকিৎসা সংক্রান্ত বিদ্যা বাংলায় চালু হয়েছিল ১৮৯৩ সালে বেঙ্গল ভেটারনারি কলেজের মাধ্যমে। এটি ছিল দেশের দ্বিতীয় প্রাচীনতম পশুচিকিৎসা কলেজ। ১৯৭৪ সালের পূর্ব পর্যন্ত কলেজটি কলকাতা বিশ্ববিদ্যালয়ের অন্তর্ভুক্ত ছিল। ১৯৭৪ সালে এটি নদিয়া জেলার মোহনপুরে অবস্থিত বিধানচন্দ্র কৃষি বিশ্ববিদ্যালয়ের পশুচিকিৎসা ও প্রাণিবিজ্ঞান ফ্যাকাল্টির সঙ্গে সংযুক্ত হয়।
কলকাতা মেট্রোপলিটান ডেভেলপমেন্ট অথরিটি

কলকাতা মেট্রোপলিটান ডেভেলপমেন্ট অথরিটি (কেএমডিএ) পশ্চিমবঙ্গের কলকাতা মহানগর অঞ্চলের জন্য স্থাপিত একটি বিধিবদ্ধ পরিকল্পনা ও উন্নয়ন পরিষদ। এটি আগে ক্যালকাটা মেট্রোপলিটান ডেভেলপমেন্ট অথরিটি (সিএমডিএ) নামে পরিচিত ছিল এবং এখনও এটি পুরনো লোগোই ব্যবহার করে। পশ্চিমবঙ্গ সরকারের নগর উন্নয়ন ও পৌর বিষয়ক বিভাগের অধীনস্থ এই সংস্থার কার্যকলাপ বহুমুখী।
১৯৭০ সালে রাষ্ট্রপতির অধ্যাদেশ বলে এই সংস্থার জন্ম। ১৯৭৪ সালে এর পরিকল্পনা অধিকরণ স্থাপিত হয়। বর্তমানে এটি পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন, ১৯৭৯ মোতাবেক কাজকর্ম চালায়।
কেএমডিএ-এর কার্যকলাপ বহুমুখী। এটি এক নগর পরিকল্পনা সংস্থা এবং নতুন অঞ্চল ও টাউনশিপের রূপরেখা নির্মাণ এরই হাতে ন্যস্ত। এটি জল সরবরাহ, নিষ্কাশন ও বর্জ্য ব্যবস্থাপনার মতো সাধারণ পরিকাঠামোগত কাজগুলি করে থাকে। এছাড়া কেএমডিএ কলকাতা মেট্রোপলিটান প্ল্যানিং কমিটির প্রযুক্তিগত সচিবালয়।
কেএমডিএ-র অধীনে এক ১১ সদস্যের বোর্ড আছে যা জনগণ দ্বারা নির্বাচিত প্রতিনিধি এবং মনোনীত ব্যুরোক্র্যাট নিয়ে গঠিত। পশ্চিমবঙ্গ সরকারের পৌরমন্ত্রী ফিরহাদ হাকিম কেএমডিএ-র এই বোর্ডের সভাপতি।
কলকাতা মহানগর এলাকা

কলকাতা মহানগর অঞ্চল বা কলকাতা মেট্রোপলিটান অঞ্চল (কেএমএ) বা বৃহত্তর কলকাতা পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। দিল্লি ও মুম্বইয়ের পর এটি ভারতের তৃতীয় সবথেকে জনবহুল মহানগর এলাকা। এলাকাটি কলকাতা মেট্রোপলিটান ডেভেলপমেন্ট অথরিটি (কেএমডিএ) দ্বারা পরিচালিত। চারটি পৌরসংস্থা ও ৩৯ টি পৌরসভা এই এলাকার অন্তর্গত।
২০১১ সালে জনগণনার তথ্য অনুসারে কলকাতা মহানগর অঞ্চলের মোট জনসংখ্যা ১,৪১,১২,৫৩৬ জন অর্থাৎ ১ কোটি ৪০ লক্ষের কিছু বেশি। কেএমডিএ-এর রিপোর্ট অনুযায়ী অঞ্চলটির মোট আয়তন , সুতরাং এই অঞ্চলটির জনঘনত্ব
উত্তরবঙ্গ কৃষি বিশ্ববিদ্যালয়

উত্তরবঙ্গ কৃষি বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে কোচবিহার জেলার পুন্ডিবাড়িতে অবস্থিত একটি কৃষি বিশ্ববিদ্যালয়। এটি কোচবিহার শহর থেকে ১৫ কিলোমিটার দূরে অবস্থিত। এই বিশ্ববিদ্যালয়ে উদ্যানপালন, কৃষিবিদ্যা, ও কৃষি ইঞ্জিনিয়ারিং পড়ানো হয়ে থাকে। এটি ২০০১ সালে প্রতিষ্ঠিত।
পশ্চিমবঙ্গ স্বাস্থ্যবিজ্ঞান বিশ্ববিদ্যালয়

পশ্চিমবঙ্গ স্বাস্থ্যবিজ্ঞান বিশ্ববিদ্যালয় বা ওয়েস্ট বেঙ্গল ইউনিভার্সিটি অফ হেলথ সায়েন্সেস ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বিশেষায়িত স্বাস্থ্যবিজ্ঞান বিশ্ববিদ্যালয়। স্বাস্থ্যবিজ্ঞান ও চিকিৎসাবিদ্যা শিক্ষাব্যবস্থার উন্নতি ঘটাতে কলকাতা, বর্ধমান ও উত্তরবঙ্গ বিশ্ববিদ্যালয়ের এই সকল বিভাগগুলিকে এক ছাতার তলায় এনে পশ্চিমবঙ্গ বিধানসভায় একটি আইন পাস করে এই বিশ্ববিদ্যালয় স্থাপিত হয়।
আস্ত্রাইয়ুস

গ্রিক পুরাণে, আস্ত্রাইয়ুস (: Ἀστραῖος অর্থ "তারকাময়""") ছিল টাইটান গোত্রভুক্ত একজন দেবতা। সে ছিল টাইটান ক্রিউস ও পোন্তুসের কন্যা এউরিবিয়ার সন্তান। তার সাথে ঊষাদেবী এয়সের বিয়ে হয়। তাদের সন্তানেরা হল - উত্তর (বোরেয়াস), দক্ষিণ (নোতুস), পূর্ব (এউরুস) ও পশ্চিমা (জেফাইরুস) বায়ু এবং ৫ জন আস্ত্রা প্লানেতা (গ্রহ)। ৫ জন আস্ত্রা প্লানেতার নামগুলো হল - এয়স্ফোরুস, পাইরয়ইস, স্তিল্বন, ফাইনন ও ফাইথন।
আনেমোই

গ্রিক পুরাণে, বায়ুর চারজন দেবতাকে সমষ্টিগতভাবে আনেমোই (প্রাচীন গ্রিক ভাষায়: Ἄνεμοι "আনেমোই" অর্থাৎ "বায়ু") বলা হয়। সংক্ষেপে, বোরেয়াস - উত্তর বায়ু ও শীতকালের ঠান্ডা বাতাস, নোতুস - দক্ষিণ বায়ু ও গ্রীষ্মকাল ও শরতকালের ঝড়ো বাতাস, জেফাইরুস - পশ্চিমা বায়ু ও বসন্তকালের মৃদুমন্দ বাতাস ও এউরুস - পূর্ব বায়ুর দেবতা। এরা সবাই টাইটান দেবতা আস্ত্রাইয়ুস ও ঊষাদেবী এয়সের সন্তান।
বোরেয়াস হল উত্তর বায়ু ও শীতকালের ঠান্ডা বাতাসের দেবতা।
রোমান পুরাণ অনুসারে বোরেয়াসের সমকক্ষ দেবতা হল আকুইলো।
নোতুস হল দক্ষিণ বায়ু ও গ্রীষ্মকাল ও শরতকালের ঝড়ো বাতাসের দেবতা।
রোমান পুরাণ অনুসারে নোতুসের সমকক্ষ দেবতা হল আউস্তের।
জেফাইরুস হল পশ্চিমা বায়ু ও বসন্তকালের মৃদুমন্দ বাতাসের দেবতা।
রোমান পুরাণ অনুসারে জেফাইরুসের সমকক্ষ দেবতা হল ফাভোনিউস।
এউরুস হল পূর্ব বায়ুর দেবতা।
রোমান পুরাণ অনুসারে এউরুসের সমকক্ষ দেবতা হল ভুল্তুর্নুস।
উপরিউক্ত চারজন দেবতা ছাড়াও আরও চারজন গৌণ বায়ুদেবতা রয়েছে। এরা হল - কাইকিউস, আপেলিওতেস, স্কিরন ও লিভাস।
কাইকিউস ছিল উত্তর-পূর্ব বায়ুর গ্রিক দেবতা। রোমানরাও তাকে কাইকিউস বলত।আপেলিওতেস ছিল দক্ষিণ-পূর্ব বায়ুর গ্রিক দেবতা। তার রোমান সমকক্ষ দেবতার নাম সুব্সোলানুস।স্কিরন ছিল উত্তর-পশ্চিম বায়ুর গ্রিক দেবতা। তার রোমান সমকক্ষ দেবতার নাম কাউরুস বা কোরুস।লিভাস ছিল দক্ষিণ-পশ্চিম বায়ুর গ্রিক দেবতা। তার রোমান সমকক্ষ দেবতার নাম আফ্রিকুস।
পাল্লাস

গ্রিক পুরাণে, পাল্লাস তিতানদের একজন ছিলেন। হেসিয়ডের মতে, তিনি ক্রিউস ও এউরিবিয়ার সন্তান এবং আস্ত্রাইয়ুস ও পের্সেসের ভাই। তিনি স্তাইক্সের স্বামী এবং তাদের সন্তানেরা হলেন নিকে, জেলুস, ক্রাতুস ও বিয়া। গাইয়াস জুলিয়াস হাইজিনাস পাল্লাসকে "দানব" বলে অভিহিত করেন এবং বলেন স্তাইক্সের গর্ভে তার আরও কয়েকজন সন্তান হলেন স্কাইলা, ফন্তেস]], ও লাকুস। পাল্লাসকে প্রায়ই তিতানের যুদ্ধবিগ্রহের দেবতা বলে আখ্যায়িত করা হয়।
কল্যাণী বিশ্ববিদ্যালয়

কল্যাণী বিশ্ববিদ্যালয় ভারতের পশ্চিমবঙ্গ রাজ্যের নদীয়া জেলায় অবস্থিত একটি বিশ্ববিদ্যালয়। এই বিশ্ববিদ্যালয়টি ন্যাক (NAAC) কর্তৃক তিন তারা বিশ্ববিদ্যালয়ের মর্যাদাপ্রাপ্ত। ১৯৬০ সালের ১ নভেম্বর ৪০০ একর ক্যাম্পাস ও ৩৭টি অনুমোদিত মহাবিদ্যালয় নিয়ে (১৬টি নদীয়ায়, ২০টি মুর্শিদাবাদে ও ১টি উত্তর ২৪ পরগনায়) বিশ্ববিদ্যালয়টি স্থাপিত হয়। এগুলি ছাড়া বিগত বছরগুলিতে বেশ কয়েকটি ইঞ্জিনিয়ারিং কলেজও এই বিশ্ববিদ্যালয়ের অনুমোদন পেয়েছে। ২১৭ জন শিক্ষক ও ২০০০ স্নাতকোত্তর ও পিএইচডি ছাত্রছাত্রী সহ এই বিশ্ববিদ্যালয়ের বিভাগগুলি হল বিজ্ঞান, কলা ও বাণিজ্য, শিক্ষা, ইঞ্জিনিয়ারিং, টেকনোলজি ও ম্যানেজমেন্ট, আইন, সঙ্গীত ও চারুকলা। মোট বিভাগের সংখ্যা ২৫।
রাজধানী কলকাতার ৫০ কিলোমিটার উত্তরে নয়নাভিরাম গ্রামীণ পরিবেশে কল্যাণী বিশ্ববিদ্যালয়ের মূল ও বৃহৎ শিক্ষাপ্রাঙ্গণটি অবস্থিত। এটি কল্যাণী শহরে অবস্থিত। এই অবস্থানগত সুবিধা বিশ্ববিদ্যালয়ের ‘ক্যাফেটেরিয়া অ্যাপ্রোচ’-এর পক্ষে বিশেষ উপযুক্ত। নিকটবর্তী রেলওয়ে স্টেশন হল কল্যাণী ঘোষপাড়া রেলওয়ে স্টেশন।
পদার্থবিদ্যা, রসায়ন, পরিবেশ বিজ্ঞান, জীববিদ্যা, উদ্ভিদবিদ্যা, পরিসংখ্যাতত্ববিদ্যা, গণিত।
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা
দ্য শাইনিং (চলচ্চিত্র)

দ্য শাইনিং () স্ট্যানলি কুবরিক পরিচালিত ভৌতিক চলচ্চিত্র যা ১৯৮০ সালে মুক্তি পায়। স্টিফেন কিং এর একই নামের উপন্যাস থেকে এই চলচ্চিত্র নির্মিত হয়েছে। চিত্রনাট্য লিখেছেন যৌথভাবে স্ট্যানলি কুবরিক ও ডায়ান জনসন।
মুক্তি পাওয়ার পর প্রথম দিকে চলচ্চিত্রটির খুব বেশি প্রশংসা হয়নি। সবাই মোটামুটি বলে মন্তব্য করেছিলেন। বক্স অফিসেও খুব বেশি হিট করেনি। কিন্তু যত দিন যেতে থাকে এর খ্যাতিও তত বাড়তে থাকে। বর্তমানে এই সিনেমাকে ভৌতিক চলচ্চিত্রের ইতিহাসে একটি মাইলফলক হিসেবে আখ্যায়িত করা হয়। উপন্যাসের লেখক স্টিফেন কিং অবশ্য সিনেমা দেখে সন্তুষ্ট হতে পারেননি। তার মতে, সিনেমাটি খারাপ না হলেও এতে তার উপন্যাসের সার্থক রূপায়ণ হয়নি। ১৯৯৭ সালে তিনি তার এই উপন্যাস থেকে হওয়া একটি টিভি মিনি-সিরিজ প্রযোজনা করেন।
সিনেমায় "জ্যাক টরেন্স" নামক এক লেখকের গল্প বলা হয়েছে। জ্যাক "দি আউটলুক" নামক এক হোটেলের শীতকালীন তত্ত্বাবধায়কের চাকুরি গ্রহণ করে। এই হোটেল আবার শীতের সময় তুষারে আবৃত হয়ে পড়ে, গাড়ি চলাচল অসম্ভব হয়ে উঠে এবং যোগাযোগও প্রায় বিচ্ছিন্ন হয়ে যায়। জ্যাক তার স্ত্রী ও ছেলেকে নিয়ে হোটেলে চলে আসে। হোটেলের প্রধান রাঁধুনী জ্যাকের ছেলে ড্যানির অস্বাভাবিক মনোবৃত্তিক ক্ষমতা বুঝতে পারে। রাঁধুনির পরিবারে এই ক্ষমতাকে "শাইনিং" নামে ডাকা হয়। এই ক্ষমতার কারণে ড্যানি হোটেলে ভূত-প্রেতের উপস্থিতি টের পায়, ঠিক যেমন রাঁধুনি পেত। অবশেষে তুষারপাত শুরু হয়। হোটেলে জ্যাক ও তার পরিবার ছাড়া আর কেউ থাকে না। এই পরিস্থিতিতে জ্যাক ভূতের প্রভাবে মানসিক বিকৃতির স্বীকার হয় এবং তার স্ত্রী ও সন্তানকে হত্যার চেষ্টা করে।
স্তাইক্স (ওকেয়ানিদ)

গ্রিক পুরাণে, স্তাইক্স ছিল ওকেয়ানুস ও টেথিসের তিন হাজার কন্যার একজন। তিনি স্টিক্স নদীর দেবী। তিতান ক্রিউসের পুত্র পাল্লাস তার স্বামী এবং তাদের সন্তানেরা হলেন নিকে, জেলুস, ক্রাতুস ও বিয়া। ধ্রুপদী পুরাণ অনুসারে স্তাইক্স তিতানদের মধ্যে সংঘর্ষকালে জিউসকে সাহায্য করেছিলেন। এই সংঘর্ষে তিনিই প্রথম তার সাহাযার্থে এগিয়ে গিয়েছিলেন। এই কারণে শ্বরদের শপথ গ্রহণে তাকে বিশেষ সম্মাননা দেওয়া হয়।
নিকে (পৌরাণিক চরিত্র)

গ্রিক পুরাণে, নিকে বিজয়ের দেবী। তিনি তিতান গোত্রভুক্ত দেবতা পাল্লাস ও ওকেয়ানিদ স্তাইক্সের কন্যা এবং জেলুস, ক্রাতুস ও বিয়ার বোন। এছাড়া নিকে শক্তি ও গতির দেবী। তার রোমান সমকক্ষ দেবী ভিক্তোরিয়া।
নিকে ও তার ভাইবোনেরা জিউসের ঘনিষ্ঠ সহচর ছিলেন। পুরাণ অনুসারে, পুরনো শ্বরদের বিরুদ্ধে তিতানদের সংঘর্ষে সময় তার মাতা স্তাইক্স তাদের জিউসের নিকট নিয়ে এসেছিলেন। নিকে স্বর্গীয় সারথীর ভূমিকা পালন করেছিলেন। নিকে যুদ্ধক্ষেত্রে গিয়ে বিজয়ীদের জলপাইয়ের পাতা দিয়ে গৌরব ও সম্মান প্রদান করতেন।
নাস্তালিক লিপি

নাস্তালিক লিপি () ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত।
আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় । কালামের মুখ সাধারণত কালি শোষণের সুবিধার্থে একটু চেরা থাকে। 
নাসতালিক লিপির উধ্ববক হলেন খাজা মীর আলী তাব্রিজ
আম্ফিক্তিয়ন

গ্রিক পুরাণে, আম্ফিক্তিয়ন ছিল দেউকালিয়ন ও এপিমেথেউস-কন্যা পাইরার দ্বিতীয় পুত্র এবং থায়ইয়া, হেল্লেন, ওরেস্থেউস, প্রোতোজেনেইয়া ও পান্দোরা ২য় এর ভাই। সে আথেন্সের রাজা ক্রানাউসের এক কন্যাকে বিয়ে করে। তাদের কোন সন্তান ছিল না। এক হিসাবে, তিনি লোকরিসের শাসক ছিলেন। পরবর্তীতে সে আথেন্সের এরিক্থনিউসের দ্বারা সিংহাসনচ্যুত হয়।
পাইরা

গ্রিক পুরাণে, পাইরা ছিল এপিমেথেউস ও পান্দোরার কন্যা এবং দেউকালিয়নের স্ত্রী। দেউকালিয়ন ও পাইরার সন্তানেরা হল - থায়ইয়া, আম্ফিক্তিয়ন, হেল্লেন, ওরেস্থেউস, প্রোতোজেনেইয়া ও পান্দোরা ২য় এর ভাই। কয়েকটি সূত্র অনুসারে, হেল্লেন পাইরা ও জিউসের মিলনের ফলে জন্মেছিলেন।
ওর্সেইস

গ্রিক পুরাণে, ওর্সেইস ছিল গ্রিসের থেসালির একজন নাইয়াদ ও গ্রিকদের পৌরাণিক পূর্বপুরুষ।
ওর্সেইসের পিতা-মাতার সঠিক নাম জানা যায়নি। "বিবলিওথিকা" অনুসারে, ওর্সেইস ছিল হেল্লেনের স্ত্রী। হেল্লেন হল দেউকালিয়ন ও পাইরার পুত্র ও পান্দোরার ভাই। হেসিয়ডের "এহোয়াই" অনুসারে ওর্সেইস ও হেল্লেনের তিন পুত্র ছিল। এরা হল - আইওলুস, জুথুস ও দোরুস।
ইয়েনিসেই নদী

ইয়েনিসেই (, ), also romanised as Yenisei or "Jenisej", রাশিয়ার সাইবেরিয়ার মধ্যভাগের একটি নদী। এর দৈর্ঘ্য প্রায় ৪,০৯০ কিলোমিটার। সায়ান পর্বতমালায় তুভার পূর্ব অংশে বি-খেম এবং কা-খেম নদীদ্বয়ের মিলনে ইয়েনিসেই নদীর উৎপত্তি। এটি মোটামুটি উত্তর দিকে প্রবাহিত হয়েছে। নদীটি সায়ান পর্বতমালায় একটি গভীর গিরিখাতের মধ্য দিয়ে প্রবাহিত হয়েছে। ক্রাসনোয়ার্স্কের কিছু দক্ষিণে এসে এটি শান্ত আকার ধারণ করেছে। এখান থেকে এটি পর্যায়ক্রমে একটি শস্য উৎপাদনকারী অঞ্চল, জনবিরল তৈগা বনভূমি, এবং প্রায় জনশূন্য বিরান তুন্দ্রা অঞ্চলের মধ্য দিয়ে প্রবাহিত হয়ে কারা সাগরের ইয়েনিসেই উপসাগরে পতিত হয়েছে। এটির মোহনা প্রায় ১৬০ কিলোমিটার দীর্ঘ এবং সর্বোচ্চ ৬৪ কিলোমিটার পর্যন্ত প্রশস্ত হতে পারে। নদীটির ২৯০০ কিলোমিটার পর্যন্ত দৈর্ঘ্য নাব্য হলেও এটি সাধারণত নভেম্বর থেকে মে মাস পর্যন্ত জমে থাকে। ইয়েনিসেইয়ের প্রধান উপনদীগুলির মধ্যে আছে কান, আঙ্গারা, কুরেইকা, আবাকান, ঊর্ধ্ব তুঙ্গুস্কা, পাথুরে তুঙ্গুস্কা, এবং নিম্ন তুঙ্গুস্কা।
উত্তর মহাসাগরে পতিত নদীব্যবস্থাগুলির মধ্যে ইয়েনিসাই বৃহত্তম। এটি বিশ্বের ৫ম দীর্ঘতম নদী। নদীর মধ্য পর্যায়ে সোভিয়েত আমলে অনেকগুলি জলবিদ্যুৎ বাঁধ নির্মাণ করা হয়। ভারী শিল্পজনিত দূষণ এ অঞ্চলের একটি সমস্যা।
ভ্রাংগেল দ্বীপ

ভ্রাংগেল দ্বীপ () রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।
১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।
জুথুস

ুথুস(Zethus)এবং অ্যাম্ফিয়ন(Amphion)গ্রীক পুরাণ অনুসারে দেবতা জিউস( Zeus)এর জমজ সন্তান।
গ্রিক পুরাণে, জুথুস ছিল হেল্লেন ও ওর্সেইসের কনিষ্ঠ পুত্র এবং আইওলুস ও দোরুসের ভাই। সে দ্বিতীয় এরেখথেউসের কন্যা ক্রেউসাকে বিয়ে করে। তাদের আকাউস নামে একটিমাত্র পুত্রসন্তান ছিল। এছাড়া জুথুসের স্ত্রী ক্রেউসার সাথে একবার দ্দেবতা আপোল্লো মিলিত হয় এবং এর ফলে ইওন নামে এক পুত্রের জন্ম হয়।
অ্যাথেন্সের এরিখথনিউস

গ্রীক পুরাণে, রাজা এরিকথনিউস ( ; ) ছিলেন প্রাচীন এথেন্সের কিংবদন্তি প্রথম দিকের শাসক। কিছু পৌরাণিক কাহিনী অনুসারে, তিনি স্বয়ংক্রিয় (মাটি, বা পৃথিবীর জন্ম) ছিলেন এবং দেবী এথেনা দ্বারা দত্তক বা বেড়ে ওঠেন। প্রারম্ভিক গ্রীক গ্রন্থগুলি তাঁর এবং তার নাতি এরেকথিউসের মধ্যে পার্থক্য করে না, তবে খ্রিস্টপূর্ব ৪র্থ শতাব্দীতে, ধ্রুপদী সময়ে, তারা স্বতন্ত্র ব্যক্তিত্ব।
অ্যাথেন্সের এরিখথনিউস ছিল হেফাইস্তুস ও গেইয়ার পুত্র। তাকে এরেখথেউস ১মও বলা হয়। তিনি দ্বিতীয় এরেখথেউসের পিতামহ। অ্যাথেন্সের এরিখথনিউস প্রাক্সিথেয়া নামে এক ওকেয়ানিদকে বিয়ে করে। তাদের প্রথম পান্দিয়ন নামে একটিমাত্র পুত্রসন্তান ছিল।
সন্ধানী

সন্ধানী বাংলাদেশের স্বাস্থ্যখাতের একটি স্বেচ্ছাসেবী সংগঠন। ১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করে এবং পরবর্তীকালে, ১৮ অক্টোবর, ১৯৭৯ তারিখে, ময়মনসিংহ মেডিকেল কলেজ সন্ধ্যানীর দ্বিতীয় ইউনিটে পরিণত হয়। বাংলাদেশে স্বেচ্ছায় রক্তদান ও মরণোত্তর চক্ষুদান আন্দোলনের পথিকৃৎ "সন্ধানী"। বাংলাদেশের প্রধান শহরগুলোতে সন্ধানীর কার্যক্রম পরিচালিত হয়। রক্ত দানের পাশাপাশি প্রতিষ্ঠানটি মানুষের চক্ষু ব্যাংক হিসেবে কাজ করে। মৃত্যুর পূর্বে স্বেচ্ছাপ্রণোদিত চক্ষু দানের ব্যাপারে উৎসাহ প্রদান করে থাকে যাতে ভবিষ্যতে সেগুলো অন্য কেউ ব্যবহার করতে পারেন। সমাজসেবায় অবদানের জন্য ২০০৪ সালে বাংলাদেশ সরকার প্রতিষ্ঠানটিকে দেশের সর্বোচ্চ বেসামরিক পুরস্কার স্বাধীনতা পুরস্করে ভূষিত করে।
বিভিন্ন অনুষ্ঠানের মাধ্যমেও প্রতিষ্ঠানটি রক্ত সংগ্রহ করে থাকে। সংগ্রহীত রক্তকে বিভিন্ন পরীক্ষা-নিরীক্ষার পর তা শ্রেণিবিন্যাস করা হয়। ১৯৭৮ সালের ২রা নভেম্বর ডিএমসিএইচ ব্লাড ব্যাংকে সন্ধানী প্রথমবারের মত ‘স্বেচ্ছায় রক্তদান কর্মসূচীর’ আয়োজন করে এবং পরবর্তীতে এই দিনটিকেই ‘জাতীয় স্বেচ্ছায় রক্তদান ও মরণোত্তর চক্ষুদান দিবস’ হিসেবে পালন করার ঘোষণা দেয়া হয়। ১৯৮২ সালে ‘সন্ধানী ডোনার ক্লাব’ এবং ১৯৮৪ সালে সন্ধানী জাতীয় চক্ষুদান সমিতি ও সন্ধানী জাতীয় চক্ষুব্যাংক প্রতিষ্ঠিত হয়। 
১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করার পর সন্ধানীর দ্বিতীয় ইউনিট হিসেবে ময়মনসিংহ মেডিকেল কলেজ আত্মপ্রকাশ করে ১৮ অক্টোবর, ১৯৭৯ সালে। সন্ধানী মূলত মেডিকেল ও ডেন্টাল কলেজের ছাত্রছাত্রী দ্বারা পরিচালিত একটি স্বেচ্ছাসেবী প্রতিষ্ঠান। প্রতিটি ইউনিটের কার্যক্রম পরিচালিত হয় ঐ নির্দিষ্ট ইউনিটের ছাত্রদের নিয়ে গঠিত একটি কার্যকরী কমিটির মাধ্যমে এবং সবগুলো ইউনিটকে সমন্বয় করার জন্য রয়েছে একটি ‘কেন্দ্রীয় পরিষদ’।
বেসরকারী মেডিকেল কলেজগুলোর প্রতিনিধি বাংলাদেশ মেডিকেল কলেজের ছাত্র-ছাত্রীদের সন্ধানীর সাথে প্রথম পরিচয় ঘটে ১৯৯৫ সালে সন্ধানী জাতীয় চক্ষুদান সমিতির একটি জোনের আত্মপ্রকাশের মাধ্যমে। ২০০৩ সালে ফরিদপুর মেডিকেল কলেজ আয়োজিত সন্ধানী ২২তম কেন্দ্রীয় বার্ষিক সম্মেলনে বেসরকারী মেডিকেল কলেজে সন্ধানী ইউনিট স্থাপনের সিদ্ধান্ত হয়। প্রথম বেসরকারী মেডিকেল কলেজ হিসেবে সন্ধানী বাংলাদেশ মেডিকেল কলেজ ইউনিট আত্মপ্রকাশ করে ১২ এপ্রিল,২০০৪ইং তারিখে। বর্তমানে সারা বাংলাদেশে অনেক বেসরকারি মেডিকেল কলেজে সন্ধানীর শাখা রয়েছে।
অ্যামেরিকান বিউটি (১৯৯৯-এর চলচ্চিত্র)

অ্যামেরিকান বিউটি () স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। চলচ্চিত্রটি সমালোচক ও দর্শক সবার কাছেই বিপুল প্রশংসিত হয়। "অ্যামেরিকান বিউটি" সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।
ওরাসকম গ্রুপ

ওরাসকম () একটি মিশরীয় ব্যবসা গ্রুপ। এটি রেলপথ ও দিকনির্দেশনা সেবা থেকে শুরু করে উৎপাদন শিল্পের সাথে জড়িত। এর বাইরে টেলিযোগাযোগ, তথ্য প্রযুক্তি এবং নেটওয়ার্কিং খাতে এটি ব্যাপক বিনিয়োগ করেছে।
ওনসি সাউইরিস নামের এক মিশরীয় ব্যবসায়ী ১৯৫০ সালে ওরাসকম গ্রুপ প্রতিষ্ঠা করেন। গ্রুপটির বিনিয়োগকৃত পুঁজির পরিমাণ প্রায় ৩০০ কোটি মার্কিন ডলার এবং বার্ষিক মুনাফা প্রায় ১ বিলিয়ন মার্কিন ডলার।
আইগেউস

গ্রিক পুরাণে, আইগেউস ( , ; , "আইগেউ্যস্‌") ছিল দ্বিতীয় পান্দিওন ও পাইলিয়ার পুত্রদের একজন এবং পাল্লাস, নিসোস ও লাইকোসের ভাই। সে রাজা পিত্থেউসের কন্যা আইথ্রাকে বিয়ে করে। তাদের থেসেউস নামে একটিমাত্র পুত্র ছিল।
এউপালামুস

গ্রিক পুরাণে, এউপালামুস ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, ওর্নেউস, থোনিয়া ও আল্কোনের ভাই।
এউপালামুস ছিলেন পসেইডন (রোমান ঐতিহ্যের নেপচুন) এবং চিওনের পুত্র।
মেনেস্থেউস

মেনেস্থেউস (প্রাচীন গ্রিক ভাষায়: Μενεσθεύς "মেনেস্থেউ্যস্‌") গ্রিক পুরাণে উল্লেখিত পেতেউসের একমাত্র পুত্র। ট্রোজান যুদ্ধ চলাকালীন মেনেস্থেউস অ্যাথেন্সের রাজা ছিলেন। তিনি থেসেউসের পর অ্যাথেন্সের রাজা হন।
মেনেস্থেউস হেলেনের অন্যতম পাণিপ্রার্থী ছিলেন। ইলিয়াডে নেস্টরের পর তিনিই সর্বাধিক রথ ও অস্ত্রশস্ত্রসহ যোদ্ধা নিয়োগ দেন। মেনেস্তেউস ট্রয়ের ঘোড়া চালক অন্যতম যোদ্ধা ছিলেন।
ট্রয় থেকে বিতাড়িত হয়ে তিনি মিলায় চলে যান, সেখান থেকে তিনি মিলোর রাজা হন। মেনেস্তেউসের মৃত্যুর পর অ্যাথেন্সের ক্ষমতা পুনরায় থেসেউসের পরিবারের হাতে চলে যায়।
ইকারোস

গ্রিক পুরাণে, ইকারাস (; , )') ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত।
গ্রীকপুরাণ মতে "ডিডেলাস" ছিলেন একজন বিখ্যাত ভাস্কর । কথিত আছে তার নির্মিত ভাস্কর্যগুলো বা মূর্তিগুলো জীবিত মানুষের মত নড়তে পারতো ।
ডিডেলাসের এক বোনের ছেলে নাম "টালুস" সেও ডিডেলাসের কাছে কাজ শিখতো , এবং কিছুদিনের মধ্যে টালুসের সুনামও চারিদিকে ছড়িয়ে পরে। "ডিডেলাস" এতে খুব ঈর্ষান্বিত হয় , একদিন সে কৌশলে "টালুসকে" ছাদ থেকে ফেলে দেয় , টালুস মারা যায় । দেবী "এ্যাথিনি টালুসের" দেহকে একটি পাখিতে পরিনত করেন। টালুসকে হত্যার জন্য "ডিডেলাস", এথেন্সের রাজা "অ্যারিওপেগাস" কর্তৃক দোষী বিবেচিত হন। এ সময় জীবন বাঁচাতে ডিডেলাস "ক্রিটে" পালিয়ে যান।
ক্রিটে থাকার সময় ক্রিটের রাজা এক দাসীর সাথে ডিডেলাসের বিয়ে দেন । বিয়ের পর ডিডেলাসের দুই সন্তান হয় একজনের নাম "ইকারুস" এবং অপরজনের নাম "ল্যাপিক্স" । এই ইকারুস, ডিডেলাসের মত স্থাপত্য বিদ্যায় দক্ষ হয়ে ওঠে । ডিডেলাস এবং ইকারুসের সুনাম সারা ক্রিট জুড়ে ছড়িয়ে পরে।
ডিডেলাস ক্রিটের রাজা মাইনসের জন্য একটি গোলক ধাঁধা তৈরী করে দেন , যার উদ্দেশ্য ছিলো মিনেটোর
(অর্ধেক মানব অর্ধেক ষাঁড়) কে বন্দী রাখা। কিন্তু ডিডেলাস মাইনসের শত্রু থেসাসকে সাহায্য করার জন্য "অ্যারিয়াডনি"(মাইনসের কন্যা) কিছু সূত্র (গোলক ধাঁধায় টিকে থাকার জন্য) প্রদান করে । এতে রাজা মাইনস ক্ষিপ্ত হয়ে ডিডেলাস ও তার পুর ইকারুসকে কারাগারে নিক্ষেপ করে ।
জেল থেকে পালানোর জন্য ডিডেলাস মোম এবং পাখির পালকের সাহায্যে দুই জোড়া পাখা নির্মাণ করে ।
একজোড়া ইকারুসের জন্য এবং আরেক জোড়া তার নিজের জন্য । ডিডেলাস ইকারুসকে বার বার সতর্ক করে দেয় যে , সে যেন কখনোই বেশী উপরে না ওঠে ,কারন এতে সূর্যের তাপে মোম গলে যেতে পারে ।
কিন্তু ইকারুস তার পিতার কথায় কান দেয় না , আকাশে ওড়ার আনন্দে সে সব ভুলে যায়। একসময় উড়তে উড়তে অনেক উপরে উঠে যায় , তখন সূর্যের তাপে মোম গলে গিয়ে তার পাখা ভেঙ্গে যায় আর ইকারুস সমুদ্রে পতিত হয়ে মারা যায়।
উরানোস (পৌরাণিক চরিত্র)

ইউরেনাস বা উরানোস ( or ; প্রাচীন গ্রিক , "Ouranos" অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।
বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।
উত্তর মেরুদেশীয় অঞ্চলে রাষ্ট্রাধীনতার দাবি

আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে। 
জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।
উত্তর মেরুদেশীয় সমুদ্র অঞ্চলের মর্যাদা বর্তমানে বিতর্কিত। কানাডা, ডেনমার্ক, রাশিয়া ও নরওয়ে প্রত্যেকেই উত্তর মহাসাগরের অংশবিশেষকে তাদের জাতীয় জলসীমানার অন্তর্ভুক্ত বলে মনে করলেও মার্কিন যুক্তরাষ্ট্র এবং ইউরোপীয় ইউনিয়নের বেশির ভাগ দেশ গোটা অঞ্চলটিকে আন্তর্জাতিক সমুদ্র অঞ্চল হিসেবে গণ্য করে।
আতলাস (পৌরাণিক চরিত্র)

অ্যাটলাস বা আতলাস (প্রাচীন গ্রিক ভাষায়: Ἄτλας "আৎলাস্‌") হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: হেরাক্লেস বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা হেসপেরিডিসে দণ্ডায়মান আছেন। তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।
হাইজিনাস এর বিবরণে, তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।
ইসরায়েলি-ফিলিস্তিনি সংঘাত

ইসরায়েলি-ফিলিস্তিনি সংঘাত অনেক দিন ধরে ফিলিস্তিন ও ইসরায়েল এর মধ্যে চলে আসা সংঘাতকে নির্দেশ করে। একে বৃহত্তর অর্থে আরব-ইসরায়েল সংঘাতের একটি উল্লেখযোগ্য অংশ হিসেবেও আখ্যায়িত করা যায়। দুইটি আলাদা জাতি করার জন্য অনেক পরিকল্পনাই করা হয়েছে। এই পরিকল্পনাগুলো বাস্তবায়িত হলে ইসরায়েলের পাশে একটি স্বাধীন-সার্বভৌম ফিলিস্তিন রাষ্ট্রও গঠিত হতো। একটি সাম্প্রতিক জরিপে দেখা গেছে, দুই দেশের অধিকাংশ মানুষই এই সংঘাত নিরসনে অন্য যেকোন পরিকল্পনার তুলনায় দুই-জাতি পরিকল্পনাকে বেশি সমর্থন করে। অধিকাংশ ফিলিস্তিনি মনে করে, তাদের ভবিষ্যৎ রাষ্ট্র হওয়া উচিত পশ্চিম তীর ও গাজা উপত্যকা-কে কেন্দ্র করে। অধিকাংশ ইসরায়েলীও এই ধারণা সমর্থন করে। হাতে গোনা মাত্র কয়েকজন শিক্ষাবিদ সবকিছু বাদ দিয়ে একটিমাত্র রাষ্ট্র গঠনকে সমর্থন করে। তাদের মতে সমগ্র ইসরায়েল, পশ্চিম তীর ও গাজা মিলে একটি দ্বি-জাতীয় রাষ্ট্র গঠিত হওয়া উচিত যেখানে সবার সমান অধিকার থাকবে। কিন্তু এ নিয়ে কোন স্থির সিদ্ধান্তে আসা সম্ভব হয়নি। কারণ প্রত্যেকেই অন্যের কোন না কোন প্রস্তাবে অসম্মতি জ্ঞাপন করছে।
এই সংঘাতে দেশী-বিদেশী অনেকগুলো শক্তি ও বিষয় জড়িয়ে পড়েছে। সংঘাতে সরাসরি অংশ নেয়া দলগুলো হচ্ছে, এক পক্ষে ইসরায়েল সরকার যার প্রধান নেতা এহুদ ওলমার্ট। আর অন্য পক্ষে ফিলিস্তিন লিবারেশন অর্গানাইজেশন (পিএলও) যার প্রধান নেতা বর্তমানে মাহমুদ আব্বাস। এই দুই পক্ষের মধ্যে আনুষ্ঠানিক সমঝোতা তৈরীতে কেন্দ্রী চরিত্র হিসেবে কাজ করে কোয়ার্টেট অফ দ্য মিড্‌ল ইস্ট (বা শুধু "কোয়ার্টেট") নামে পরিচিত একটি দল। এই দলে কূটনৈতিকভাবে অংশ নেয় মার্কিন যুক্তরাষ্ট্র, রাশিয়া, ইউরোপীয় ইউনিয়ন এবং জাতিসংঘ। আরব লীগ এই সংঘাতের আরেক নায়ক যারা একটি বিকল্প শান্তি পরিকল্পনা পেশ করেছে। আরব লীগের প্রতিষ্ঠাতা সদস্য মিশর এতে মুখ্য ভূমিকা রাখছে।
২০০৬ সালের পর থেকে প্যালেস্টাইনীয় (ফিলিস্তিনি) অংশ দুটি প্রধান দলে বিভক্ত হয়ে পড়েছে: ফাতাহ এবং হামাস। এর মধ্যে ফাতাহ-ই বর্তমানে সবচেয়ে বড় দল। এর ফলে দেশের কেন্দ্রীয় অন্তর্বর্তীকালীন সরকার কর্তৃক শাসিত মূল ভূমি ব্যবহারিক অর্থে দুই ভাগে ভাগ হয়ে গেছে: পশ্চিম তীরে (West Bank) ফাতাহ এবং গাজা উপত্যকায় হামাস প্রভাব বিস্তার করেছে। এতে সমস্যা আরও বৃদ্ধি পেয়েছে, কারণ ইসরায়েলসহ অনেকগুলো দেশই হামাসকে সন্ত্রাসী সংগঠন মনে করে। তার মানে, ২০০৬ সালে এর নির্বাচনে হামাস সংখ্যাগরিষ্ঠ আসনে বিজয়ী হলেও তাদেরকে কোন আন্তর্জাতিক সমঝোতা অনুষ্ঠানে অংশ নিতে দেয়া হবে না।
সবচেয়ে সাম্প্রতিক সময়ের সমঝোতা অনুষ্ঠানটি হয়েছে যুক্তরাষ্ট্রের মেরিল্যান্ড অঙ্গরাজ্যের অ্যানাপোলিসে, ২০০৭ সালের নভেম্বর মাসে। এই আলোচনার মাধ্যমে ২০০৮ সালে এর শেষ নাগাদ একটি চিরস্থায়ী শান্তি পরিকল্পনা বাস্তবায়নের চেষ্টা করা হয়েছিল। অংশগ্রহণকারী দলগুলো বলেছে, ৬ টি প্রধান বিষয় আছে যেগুলোর সমাধান না হলে শান্তি আসবে না। এগুলো হচ্ছে: জেরুসালেম, শরণার্থী, আবাসন, নিরাপত্তা, সীমান্ত এবং পানি। এই বিষয়গুলো নিয়ে অনেক আলোচনা হয়েছে।
ইসরায়েল ও ফিলিস্তিন রাষ্ট্রের অভ্যন্তরে এই সংঘাত নিয়ে বিভিন্ন রকম মতামতের সৃষ্টি হয়েছে। এর মাধ্যমে বোঝা যায়, সংঘাতটা শুধু ইসরায়েল আর ফিলিস্তিনের মধ্যে নয়, উভয়ের অভ্যন্তরেও অনেক অন্তর্দ্বন্দ্ব বিদ্যমান। এই সংঘাতের সবচেয়ে বীভৎস দিক হচ্ছে দীর্ঘমেয়াদী সহিংসতা। অনেক দিন ধরে এই অঞ্চলে এক নাগাড়ে হতাহতের ঘটনা ঘটছে। এই যুদ্ধে অংশ নিচ্ছে সেনাবাহিনী, আধাসামরিক বাহিনী এবং সন্ত্রাসী গোষ্ঠীগুলো। শুধু সামরিক লোকই মারা যাচ্ছে না, সাথে প্রচুর বেসামরিক হতাহতের ঘটনা ঘটছে।
এই সংঘাত বর্তমানে সারা মধ্য-প্রাচ্চে ছড়িয়ে পড়ে। এই সংঘাতে মারা যান
আকামাস (থেসেউসের পুত্র)

গ্রিক পুরাণে, আকামাস ছিল থেসেউস ও ফাইদ্রার পুত্র এবং দেমোফোনের ভাই। সে ট্রয়ের রাজা প্রিয়ামের কন্যা লায়োদিকেকে বিয়ে করে। তাদের মুনিতুস নামে একটি পুত্র ছিল।
আকামাস তার পিতার সিংহাসন চ্যুতির পর ইউবোয়ায় নির্বাসনে কাটান। তিনি ও দিওমেদেসকে ট্রোজান যুদ্ধ শুরুর আগে হেলেনকে ফেরত দেওয়ার জন্য মীমাংসা করতে পাঠানো হয়। ট্রয়ে থাকাকালীন তিনি রাজা প্রিয়ামের কন্যা লায়োদিকেকে বিয়ে করেন এবং তাদের মুনিতুস নামে এক পুত্র সন্তান জন্ম নেয়। ট্রয়ে হেলেনের দাসী হিসেবে অবস্থানরত আকামাসের দাদী এথরা সন্তানটিকে লালনপালন করেন। মুনিতুস পরবর্তীকালে থ্রেসের অলিনথুসে শিকাররত অবস্থায় সাপের কামড়ে মারা যায়।
দেমোফোন (থেসেউসের পুত্র)

দেমোফোন (প্রাচীন গ্রিক: Δημοφῶν/Δημοφόων) ছিলেন অ্যাথেন্সের রাজা। পিন্দারের মতে, তিনি থেসেউস ও ফাইদ্রার পুত্র এবং আকামাসের ভাই। আবার অনেকে মনে করেন দেমোফোনের মা ছিল আইওপ, ইফিক্লসের কন্যা।
তিনি ট্রোজান যুদ্ধে অংশগ্রহণ করেছিলেন এবং ট্রয়ের ঘোড়া নিয়ে শহরে যারা ঢুকেছিল তাদের একজন ছিলেন। তিনি ও তার ভাই মিলে তাদের দাদী অ্যাথ্রাকে মুক্ত করেছিল। তাকে দিয়সকুরি বন্দী করেছিল এবং তিনি হেলেনের পরিচারিকা হিসেবে কিছুদিন কাজ করেছিলেন। তারা দুই ভাই তাকে বাড়ি ফিরিয়ে নিয়ে আসে।
ট্রোজান যুদ্ধ থেকে বাড়ি ফিরার পথে থ্রাকে রাজ্যে যাত্রাবিরতিকালে সেখানে তিনি থ্রাকের রাজা ল্যুকুর্গুসের কন্যা ফিল্লিসকে বিয়ে করে। বিয়ের পরদিন তার থ্রাকে ছেড়ে যেতে হয়েছিল এবং ফিল্লিসের কাছে প্রতিজ্ঞা করেছিল যে সে খুব তাড়াতাড়ি ফিরে আসবে। ফিল্লিস তাকে একটি ছোট বাক্স দিয়ে বলেছিল থ্রাকে ফিরে আসার সকল আশা শেষ না হওয়া পর্যন্ত এই বাক্স না খুলতে। দেমোফোন সাইপ্রাসে বসতি স্থাপন করে এবং ফিল্লিসকে ভুলে গিয়েছিল। ফিল্লিস প্রতিদিন সমুদ্র পাড়ে এসে তার জাহাজের জন্য অপেক্ষা করত এবং প্রতিদিনই ফিরে যেতে লাগল। নির্দিষ্ট দিন পার হয়ে গেলে সে শোকে মারা যায় বা ফাঁসিতে ঝুলে আত্মহত্যা করে। একদিন দেমোফোন কৌতূহল বশত বাক্সটি খুলে এবং সেখানে ভীতিকর কিছু দেখে তিনি তার ঘোড়ায় চরে। পাগলের মত ঘোড়ায় চালিয়ে যাওয়ার পথে ঘোড়া থেকে পরে যায় এবং তার তলোয়ারের উপর পরে তার মৃত্যু হয়। অন্য এক বিবরণে পাওয়া যায় যে, তিনি ফিরে এসেছিলেন কিন্তু ততদিনে ফিল্লিস মারা যায়। যখন তিনি প্রাণহীন বাদাম গাছকে জড়িয়ে ধরেন তখন গাছটি প্রাণ ফিরে পায়। বলা হয় ফিল্লিস মৃত্যুর পর এই গাছে রূপান্তরিত হয়েছিল। দেমোফোন ও ফিল্লিসের ওক্সিন্তেস নামে একটি পুত্র ছিল।
থামুরিস

গ্রিক পুরাণে, থামুরিস ছিল ফিলাম্মোন ও নাইয়াদ আর্গিয়োপের পুত্র। সেও ছিল তার পিতার ন্যায় একজন বিখ্যাত গায়ক। সে তার সঙ্গীত-প্রতিভা নিয়ে এতই অহংকারী হয়ে যায় যে সে সঙ্গীত-কলার অধিষ্ঠাত্রী দেবী মিউজদের সাথে এক সঙ্গীত প্রতিযোগিতায় অবতীর্ণ হয়। থামুরিস সেই প্রতিযোগিতায় হেরে গেলে মিউজেরা তাকে অন্ধ করে দেয় ও তার কবিতা রচনা করার ক্ষমতা কেড়ে নেয়।
তিনি গ্রীক পৌরাণিক কাহিনীতে হাইসিন্থের প্রেমিক হওয়ার জন্য উল্লেখযোগ্য এবং এইভাবে প্রথম পুরুষ যিনি অন্য একজন পুরুষকে ভালোবাসেন। কিন্তু যখন তার গান দেবতা অ্যাপোলোর কাছ থেকে তার প্রেম জয় করতে ব্যর্থ হয়, তখন তিনি নাইন মিউজকে একটি প্রতিযোগিতায় চ্যালেঞ্জ করেন এবং হেরে যান
ক্লিও

গ্রিক পুরাণ অনুসারে ক্লিও (; ; অর্থ: "বিখ্যাত বানানো") যাকে কখনো কখনো ক্লেয়ো বলেও সম্বোধন করা হয়, ছিলেন ইতিহাসের মিউজ.; কোন কোন পুরাণে তাকে সুরের লহরের দেবী বলেও চিহ্নিত করা হয়েছে। অন্যান্য সকল মিউজদের ন্যায় তিনিও ছিলেন দেবতা জিউস এবং টাইটান দেবী নেমোসাইনে-এর সন্তান।
প্রাচীন ভূমধ্যসাগরের পূর্ব প্রান্তে ঈজিয়ান সমূদ্রের তীরে গড়ে উঠেছিলো  মহান গ্রিক সভ্যতা। গ্রীক এবং রোমান পুরাণে নয়জন দেবীর অনেক গল্প আছে। এরা জিউস এবং মেনোমসিনের কন্যা; একত্রে এঁদের Nine muses বলা হয়। এঁদের নামগুলি যথাক্রমে, কাল্লিয়োপে,  ক্লিও, এরাতো, এউতের্পে, মেল্পোমেনে, পলিহিম্নিয়া, তের্প্সিকোরে, থালিয়া এবং উরানিয়া ।  এই নয়জন দেবী হলেন দেবতাদের রাজা জিউসের কন্যা এবং তাঁদের মা হলেন স্মৃতির দেবী মেনোমসিন। জিউস এবং মেনোমসিন জুটি পরপর নয় রাত জুড়ে একত্রে থাকার পরে একসঙ্গে এঁদের জন্ম হয়েছিল। প্রতিটি মিউজ সুদৃশ্য, করুণাময় এবং লোভনীয় এবং একটি বিশেষ শৈল্পিক প্রতিভা সহ মাইথোলজীতে বিবৃত বা উপস্থিত হয়েছেন। মিউজগুলি তাদের গান, নাচ এবং কবিতা  দিয়ে দেবতা ও মানবকে আনন্দিত করে এবং মানব শিল্পীদের আরও শৈল্পিক কৃতিত্বের জন্য অনুপ্রাণিত করতেন। জনশ্রুতি মোতাবেক, মিউজদেরকে বিভিন্ন মাউন্টে বসবাসকারী হিসাবে বর্ণনা  করা হয়েছিল l মাউন্ট অলিম্পাস, মাউন্টেন হেলিকন (বোয়েটিয়ায়), বা মাউন্ট পার্নাসাস। তাঁরা দেখতে সুন্দর ছিল এবং আশ্চর্যজনক হলো তাঁদের স্ব স্ব বিষয়ভিত্তিক প্রতিভা মাইথোলজীতে চ্যালেঞ্জ করা হয়নি।  কল্পকাহিনীতে অবধারিতভাবে চূড়ান্ত প্রতিদ্বন্দ্বীর সাথে সম্পর্কিত চ্যালেঞ্জের একটা বিষয় থাকে এবং  চ্যালেঞ্জটিতে পরাজিত হলে এক ভয়াবহ শাস্তি ভোগ করতেও হয়।
একটি পৌরাণিক  কাহিনী অনুসারে, ম্যাসিডোনের রাজা পিয়েরাস এর ঔরসজাত নয়টি কণ্যা জন্ম নেয়। রাজা পিয়েরাস তাঁর নয়টি কন্যার নাম মুইসদের নামেি রেখেছিলেন, তিনি বিশ্বাস করেছিলেন যে নামের বদৌলতে কণ্যাগণ হয়তবা মিউজদের মতোই সুন্দরী এবং মেধাবী হয়ে উঠবে। কিন্তু এর ফলে হিতে বিপরীত হয়েছিল, পিয়েরাসের কন্যারা সকলেই দোয়েল পাখিতে পরিণত হয়েছিল। মুইজ বা দেবীদের সম্পর্কিত তথ্যাদি  গ্রিস এবং এর বাইরে্র প্রাচীণ সাহিত্য, চিত্রকর্ম এবং ভাস্কর্যগুলিতে বিভিন্ন ভাব ও মাত্রায় হাজির রয়েছে। খ্রিস্টপূর্ব পঞ্চম এবং চতুর্থ শতাব্দীতে  ব্যবহৃত লাল এবং কালো মৃৎশিল্পগুলিতে প্রায়শঃই মিউজদের চিত্রাদি অঙ্কিত থাকতে দেখা যেত। ফলে প্রমাণিত হয় যে মিউজেরা বেশ জনপ্রিয় ছিল; তাঁরা শতাব্দী জুড়ে বিজ্ঞান, চিত্রকলা, আর্কিটেকচার, ভাস্কর্য, এবং নৃত্যকলা  প্রতিটি ক্ষেত্রে  তাঁদের নিজস্বতা ও প্রতীক নিয়ে প্রতিনিধিত্বকারী হিসেবে হাজির হয়েছেন।  এঁদের একজন ক্লিও (Clio অথবা Kleio লেখা হয়)  যিনি অতিপ্রাচীণ মাইথোলজীগুলিতে সঙ্গীত, গান এবং নাচের দেবী হিসেবে এবং  পরবর্ত্তীতর ইতিহাসের দেবী হিসেবে উপস্থিত হয়ে আসছেন।প্রাচীণ গ্রিক ভাষার  ক্লিও শব্দের অর্থ  প্রচারক, ঘোষণাকারী, দি প্রক্লেইমার (The Pro claimer). গ্রীক  পুরাণ ছাড়াও রোমান পুরাণে দেবতা জীউস ও মেনোমসিণের  নয়কণ্যার কেচ্ছা-কাহিনী বিবৃত আছে॥ অতীতের এসব ঐতিহ্যবাহী কাহিনী মানব সভ্যতার ক্রমঃউত্তরণে, শিল্পী, দার্শনিক এবং ব্যক্তিদেরকে সৃষ্টির জন্য প্রয়োজনীয় অনুপ্রেরণা দিয়েছিল এবং কৃষ্টি, শিল্প ও সংস্কৃতিতে গভীর প্রভাব বিস্তার করে চলেছে।   
২য় শতকের একটি রোমান প্রস্তরচিত্রে নয়জন দেবীর সাক্ষাত পাওয়া যায়, প্রস্তরচিত্রটি ( “Muses Sarcophagus”) লুভর মিউজিয়ামে সংরক্ষিত আছে।
এরাতো

গ্রিক পুরাণে, এরাতো () ছিল ভালবাসার কবিতা, গানের কথা ও বিবাহের গানের মিউজ। শাব্দিক অর্থ ‘কামনীয়’ বা ’আকাঙ্খিত’।
হেসিয়ডের "থিওগোনি" বইয়ে অন্যান্য মিউজদের সাথে এরাতোর নাম উল্লিখিত হয়েছে। স্ত্রাবো উল্লেখ করেন "রাডিন" নামে একটি হারানো কবিতার শুরুতেও তাকে আহ্বান করা হয়েছিল। প্লেটোর "ফেডরুস"-এও এরাতোকে প্রেমের সাথে সম্পৃক্ত হিসেবে দেখানো হয়। খ্রিষ্টপূর্ব তৃতীয় শতাব্দীতে অ্যাপোলোনিউস লিখেন মিউজগণ কোন নির্দিষ্ট কবিতার সাথে জড়িত ছিলেন না, যেমনটা পরবর্তীকালে দেখানো হয়।
গোকুলানন্দ গীতিস্বামী

গোকুলানন্দ গীতিস্বামী (নভেম্বর ২৬, ১৮৯৬ - জুলাই ১০, ১৯৬২) বিষ্ণুপ্রিয়া মণিপুরী সাহিত্যের অন্যতম পথিকৃৎ। তিনিই সর্বপ্রথম বিষ্ণুপ্রিয়া মণিপুরীদের ভেতর জাতীয়তাবোধ ও মাতৃভাষার প্রতি চেতনা জাগ্রত করেন। গোকুলানন্দ মুলত ছিলেন একজন চারণকবি। তৎকালীন মণিপুরী সমাজের শিক্ষিত একটি বৃহদাংশ যখন সাহেবি এবং বাঙালি চালচলন রপ্ত করতে ব্যস্ত, ঠিক সেই সময় মাতৃভাষায় নানান কবিতা, গান, গীতিপালা লিখে সেগুলোর পরিবেশনা নিয়ে ঘুরতেন গ্রাম থেকে গ্রামে। নিজস্ব ভাষা সংস্কৃতি আচার নিয়ম সবকিছু বিস্মৃত হয়ে এই সমাজ যখন প্রায় নিশ্চিহ্ন হবার দ্বারপ্রান্তে, তখন গীতিস্বামী সক্রেটিসের মতো নতুন আশার, নতুন সম্ভাবনার বাণী ঘরে ঘরে ফেরী করে বেড়িয়েছেন ক্লান্তিহীনভাবে। তিনি দেখিয়ে দিলেন, এই ভাষা এই সংষ্কৃতির ভেতরেও বিপুল সম্ভাবনা রয়েছে। শুধুমাত্র লোকমুখে প্রচারিত এই দরিদ্র ভাষাটি দিয়েও রচিত হতে পারে উৎকৃষ্ট সাহিত্য, শিল্পরস।
গোকুলানন্দের জন্ম বাংলাদেশের বর্তমান মৌলভীবাজার জেলার কমলগঞ্জ থানার মাধবপুর ইউনিয়নের জবলারপার নামের এক প্রত্যন্ত গ্রামে, ১৮৯৬ সালের ২৬ নভেম্বর তারিখে। তিনি মাধবপুরে নিম্নবাংলা পাশ করার পর ইংরেজি পড়ার জন্য ত্রিপুরায় চলে যান। সেখানে অস্টম মান পর্যন্ত পড়েছিলেন। এরপর ১৯২৫ সালে ত্রিপুরার রাতাছড়া গ্রামে ব্যক্তিগত উদ্যোগে একটি প্রাথমিক বিদ্যালয়ে প্রতিষ্ঠা করেন এবং সেখানে নিজে শিক্ষক হয়ে পাঠদান শুরু করেন। পাশাপাশি শুরু করেন মাতৃভাষা বিষ্ণুপ্রিয়া মণিপুরীতে গান ও নাট্যপালা লেখার কাজ।
গান গেয়ে সমাজকে জাগানোর দ্বায়িত্বে স্বেচ্ছায় কাঁধে তুলে নেন, পাশাপাশি চলে নাট্যপালা মঞ্চায়ন। সমাজ রাজনীতি বিষয়ে গোকুলানন্দের জ্ঞান ও মতাদর্শ ছিল স্বচ্ছ ও শক্তিশালী। গোঁড়ামি ও পশ্চাৎপদতার বিরুদ্ধে তার অবস্থান গানে গানে স্পষ্ট করেন। এজন্যে কম লাঞ্ছনা গঞ্জনা সইতে হয়নি গোকুলানন্দকে। সমাজের উচ্চশ্রেণীর ব্যক্তিরা যারা তাকে একসময় 'পাগল', 'কাক' ইত্যাদি বিশেষনে অভিহীত করেছে, তারাই একসময় তাকে "গীতিস্বামী" নামক সম্মানসূচক উপাধিতে ভূষিত করতে বাধ্য হয়েছে।
গীতিস্বামীর সামাজিক সংস্কার মুলক রচনারগুলোর মধ্যে সবচেয়ে উল্লেখযোগ্যগুলো হলো - 'মাতৃমঙ্গল গীতাভিনয়', 'সমাজ সংস্কার' ইত্যাদি নাটকগুলো। গোকুলানন্দ গীতিস্বামী রচিত পদাবলী কীর্ত্তনের মধ্যে - বাসক, নৌকাবিলাস, মোহিনীবেশ, মান, মাথুর ইত্যাদি নানান রসকীর্ত্তনগীতির কথা উল্লেখ করা যায়। এছাড়া বিষ্ণুপ্রিয়া মণিপুরী সমাজ নিয়ে অসংখ্য সমাজ-সংস্কারমুলক গান, কবিতা এবং নাটকের পাশাপাশি নীতিশাস্ত্র বা চরিত্র গঠনমুলক নানান বাণী রেখে গিয়েছেন।
বাংলাদেশ ভারত দুদেশেই মণিপুরী সমাজে ব্যাপক জনপ্রিয় এই গীতিকবি ১৯৬২ সালের ১০ জুলাই মৃত্যুবরণ করেন, সেদিন ত্রিপুরা সরকার গোটা রাজ্যে সাধারণ ছুটি ঘোষণা করে।
সাম লাইক ইট হট

সাম লাইক ইট হট (ইংরেজি ভাষায়: Some Like It Hot) বিলি ওয়াইল্ডার পরিচালিত কমেডি চলচ্চিত্র, যা ১৯৫৯ সালে মুক্তি পায়। চলচ্চিত্রটির প্রধান চরিত্রে অভিনয় করেছেন মেরিলিন মনরো, টনি কার্টিস এবং জ্যাক লেমন। রবার্ট থিওরেন ও মাইকেল লোগানের একটি ছোটগল্প অবলম্বনে এর চিত্রনাট্য লিখেছেন যৌথভাবে বিলি ওয়াইল্ডার ও আই এ এল ডায়মন্ড। লোগান এর আগেই একটি জার্মান চলচ্চিত্রের জন্য তার গল্পটি লিখেছিলেন। সেই জার্মান চলচ্চিত্রটির নাম ছিল "ফানফারেন ডের লিবে" ("Fanfaren der Liebe")। তবে সেই কাহিনীতে কোন গ্যাংস্টার ছিল না। অনেকে অবশ্য এ কারণেই ওয়াইল্ডারের এই চলচ্চিত্রকে 'পুনঃনির্মাণ' বলে আখ্যায়িত করেন।
ফরাসি কমেডি চলচ্চিত্র "লা কাজ ও ফল" ("La Cage aux Folles")-এর বিশ্বব্যাপী সাফল্যের পর ইউনাইটেড আর্টিস্ট্‌স ১৯৮১ সালে চলচ্চিত্রটি পুনরায় প্রদর্শন করে। ২০০০ সালে আমেরিকান ফিল্ম ইনস্টিটিউট "সাম লাইক ইট হট"-কে সর্বকালের সেরা মার্কিন কমেডি চলচ্চিত্র হিসেবে আখ্যায়িত করে।
"জো" স্যাক্সোফোন বাজায় আর "জেরি" বাজায় বেইজ (Bass)। আয়ের জন্য তারা বিভিন্ন বারে ঘোরাঘুরি করে। এভাবেই এক গ্যাংস্টার দলের সাথে তারা জড়িয়ে পড়ে। তারা দলের মব বসকে নিজের চোখে খুন করতে দেখে এবং পালিয়ে যায়। গ্যাংস্টাররা তাদের দুজনকে খুঁজতে থাকে। অর্থাভাবে অবশেষে জো ও জেরি মেয়ে সেজে ফ্লোরিডাতে যায়, একটি মেয়ে ব্যান্ড দলের সাথে কিছু আয়-রোজগার করতে। এই ব্যান্ড দলের ভোকাল থাকে "শুগার কেইন"। জো শুগার কেইনের প্রেমে পড়ে যায়। মেয়ে জোসেফিন সেজে শুগারের সাথে কথা বলার পাশাপাশি জো এক কোটিপতি হিসেবে তার সাথে প্রেম করতে থাকে। ঐদিকে আবার জেরি তথা মেয়ে ড্যাফনিকে দেখে এক কোটিপতি তার প্রেমে পড়ে যায়।
২০০৯

২০০৯ গ্রেগরীয় বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।
২০০৯ সালকে মনোনীত করেছে:
রবিবার, মার্চ 01, 2009 - হামাস যদি অস্ত্র ত্যাগ করে, তাহলে ফাতাহর সাথে তাদের বিরোধ মিটবে কিনা তা নির্ভর করে বিভিন্ন রাজনৈতিক ও সামাজিক প্রেক্ষাপটের উপর। হামাস এবং ফাতাহর মধ্যে দীর্ঘদিনের রাজনৈতিক ও আদর্শগত বিরোধ রয়েছে।
বেনরাট রেখা

জার্মান ভাষার ভাষাবিজ্ঞানে বেনরাট রেখা () বলতে "মাকেন-মাখেন" সমশব্দরেখাটিকে ("maken-machen" isogloss) বোঝানো হয়। এই রেখার উত্তরে "তৈরি করা" ক্রিয়াটিকে "maken" ("মাকেন্‌") উচ্চারণ করা হয় এবং রেখার দক্ষিণে এটিকে "machen" ("মাখেন্‌") উচ্চারণ করা হয়। বেনরাট রেখাটি ডুসেলডর্ফের বেনরাট এলাকা থেকে শুরু হয়ে আখেন শহর হয়ে পূর্ব জার্মানিতে ওডার নদীর তীরের ফ্রাংকফুর্ট শহর, বার্লিন ও ডেসাউ পর্যন্ত চলে গেছে।
৩য় থেকে ৯ম শতকে যে উচ্চ জার্মান ব্যঞ্জনধ্বনি সরণ সংঘটিত হয়েছিল, তাতে নিম্ন জার্মান উপভাষাগুলির তেমন কোন পরিবর্তন হয়নি। এই সরণে কেবল পশ্চিম জার্মানীয় ভাষাগুলির দক্ষিণাঞ্চলীয় উপভাষাগুলি প্রভাবিত হয়েছিল। উচ্চ জার্মান ব্যঞ্জনধ্বনি সরণের প্রভাব দক্ষিণ দিকে বেশি শক্তিশালী এবং উত্তর দিকে অপেক্ষাকৃত দুর্বল পরিলক্ষিত হয়। বেনরাট রেখাটি উচ্চ জার্মান ব্যঞ্জনধ্বনি সরণের একেবারে উত্তর প্রান্তসীমার কাছাকাছি একটি রেখাকে নির্দেশ করছে। বেনরাট রেখারও সামান্য উত্তরে আরেকটি সমশব্দরেখা আছে, যার নাম উর্ডিঙেন রেখা, যেটি "ইক্‌-ইশ্" সমশব্দরেখাটির নাম।
মিনস

গ্রিক পুরাণে, মিনস (English: , : Μίνως) ছিল দেবতা জিউস ও ইউরোপার জ্যেষ্ঠ পুত্র এবং রাদামান্থুস ও সার্পেদনের বড় ভাই। সে হেলিয়সের কন্যা পাসিফাইকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।
ইউরোপা (পৌরাণিক চরিত্র)

গ্রিক পুরাণে, ইউরোপা (English:, : Εὐρώπη) ছিল আগেনর ও তেলেফাসার কন্যা এবং কাদমুস, কিলিক্স ও ফোইনিক্সের বোন। তার সাথে দেবতা জিউসের মিলনে মিনস, রাদামান্থুস ও সার্পেদন নামে তিনজন পুত্রের জন্ম হয়।
অঞ্জন

অঞ্জন বৈজ্ঞানিক নাম ("Memecylon umbellatum)" এটি Memecylaceae পরিবারের একটি উদ্ভিদ। অন্যান্য নামের মধ্যে Delek air tree, Ironwood tree, Kaya, Mandi, Lakhonde প্রভৃতি উল্লেখযোগ্য।
অন্যপ্রজাতি Memecylon edule ।
এটি একটি খর্বাকৃতির বৃক্ষ। এটি ৮-১৪ মিটার পর্যন্ত লম্বা হতে পারে। এটিতে বছরে একবার বা দুবার চমৎকার নীল রং এর ফুল ফোটে। এর পাতা গণোরিয়ার চিকৎসায় ব্যবহৃত হতো। অন্যান্য আয়ুর্বেদীয় চিকিৎসায় এর ব্যবহার পরিলক্ষিত হয়। মেডিসিন্যালি, পাতাগুলিতে অ্যান্টি-ডায়রিয়াল বৈশিষ্ট্য রয়েছে বলে জানা যায়।
উদয়পদ্ম

উদয়পদ্ম বা হিমচাঁপা () বৈজ্ঞানিক নাম: "Magnolia grandiflora") হচ্ছে Magnoliaceae পরিবারের Magnolia গণের একটি সপুষ্পক বৃক্ষ। বিশ্বকবি রবীন্দ্রনাথ ঠাকুর উদয়পদ্ম নামটির প্রবর্তক। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই বৃক্ষ অত্যন্ত দীর্ঘকায়, ২৭ মিটার পর্যন্ত দীর্ঘ হতে পারে। কালচে বা গাঢ় সবুজ উপবৃত্তাকার পাতা রঙ। দেখতে ৫ থেকে ৮ ইঞ্চি পর্যন্ত হয়ে । অনেকটা কাঁঠাল পাতার মতো। মার্কিন যুক্তরাষ্ট্রের লুইজিয়ানা অঙ্গরাজ্যের জাতীয় ফুল এটি। সেখানে প্রায় প্রতিটি রাস্তা বা বাড়ির সামনে এই ফুলের গাছ আছে।
উদয়পদ্ম গ্রীষ্ম ও উপগ্রীষ্মমণ্ডলীয় এশিয়া, মেক্সিকো, পশ্চিম ভারতীয় দ্বীপপুঞ্জ এবং মালয়েশিয়াতেও পাওয়া যায়।
উদয়পদ্মের পাতা এবং ফুল থেকে তেল নিষ্কাশন করা হয়। এছাড়াও ম্যালেরিয়া ও বাতজ্বর সারাতে ব্যবহৃত হয়।
কেয়া

কেয়া বা কেতকী (, Tahitian screwpine, hala tree, pandanus, ) (হাওয়াইয়ান: pu hala ), (সামোয়ান: Fala), (স্প্যানিশ ভাষায়: Bacua), (ফরাসি ভাষায়: Vacquois), এবং (Sinhala: Mudu keyiya)। এর বৈজ্ঞানিক নাম Pandanus tectorius। এটি "Pandanus" গণের উদ্ভিদ। এটি মুলত মালয়েশিয়া, পূর্ব অস্ট্রেলিয়া, এবং প্রশান্ত মহাসাগরীয় দ্বীপপুঞ্জের স্থানীয় উদ্ভিদ। সংস্কৃততে এটাকে বলে কেতকী।
কেয়া গুল্মজাতীয় উদ্ভিদ। লম্বায় ৩ থেকে-৪ মিটার পর্যন্ত হয়ে থাকে। এ গাছের কাণ্ড গোলাকার এবং কাটাযুক্ত। কাণ্ড থেকে শাখা প্রশাখা বের হয়। এর পাতা ৩ থেকে-৪ মিটার পর্যন্ত লম্বা এবং ৫-৬ সেন্টিমিটার চওড়া হয়।
এটি একটি সুগন্ধি উদ্ভিদ। বাংলায় বিরিয়ানী রান্না কেওড়ার জল ছাড়া সম্পূর্ণ হয় না। কেয়া ফুল থেকেই বাস্পীভবন প্রক্রিয়ায় তৈরি হয় কেওড়ার জল (pandanus flower water)।
ছাগল কুঁড়ি

ছাগল কুঁড়ি বা সৈকত কলমি, (বৈজ্ঞানিক নাম: "Ipomoea pes-caprae") হচ্ছে Convolvulaceae পরিবারের একটি উদ্ভিদ প্রজাতি। এটি সাধারণত সমুদ্রতীরে লবণাক্ত আবহাওয়ার জন্মায়। ভারতের উড়িষ্যা উপকূল সমুদ্রসৈকতে দেখা যায়।
পানিফল

ট্রাপা নাটানস হলো Trapaceae পরিবারের একটি উদ্ভিদ। বাংলায় এটিকে বলে পানিফল বা শিংড়া। এটি একটি বর্ষজীবী জলজ উদ্ভিদ। এটি ৫ মিটার পর্যন্ত লম্বা হতে পারে। পানির নিচে মাটিতে এর শিকড় থাকে এবং পানির উপর পাতা গুলি ভাসতে থাকে। এটি বাংলা একটি পরিচিত গাছ। ফলগুলিতে শিং এর মতে কাটা থাকে বলে এর শিংড়া নামকরণ হয়েছে বলে মনে করা হয়। পানিফল কাঁচা, সিদ্ধ দুভাবেই খাওয়া যায়। এই ফল গুলো ১২ বছর পর্যন্ত অঙ্কুরোদগম সক্ষম থাকে। অবশ্য ২ বছরের মধ্যে অঙ্কুরোদগম হয়ে যায়। ইতিহাস ঘাটলে দেখা যায় ৩০০০ বছরে পূর্বেও চীনে এর চাষ হতো। যুক্তরাষ্ট্রের ফ্লোরিডা, নর্থ ক্যারোলাইনা এবং ওয়াশিংটনে পানিফল উদ্ভিদকে অনেক সময় জলজ আগাছা হিসবে গণ্য করা হয়।
পাঁচু ফুল

ফুলটার নাম- Pansy অন্যান্য নামের মধ্যে Viola, Pansy, Pansy Violet এই নাম গুলি উল্লেখযোগ্য। বৈজ্ঞানিক নাম - "Viola tricolor hortensis" এটি Violaceae পরিবারের একটি উদ্ভিদ। অন্যান্য প্রজাতিরঃ Viola x wittrockiana ফুলগুলি বিভিন্ন রং এর পাওয়া যায়।
গাছটি কেবল ছয় থেকে দশ ইঞ্চি উচ্চ হয় এবং দশ থেকে বারো ইঞ্চি পর্যন্ত প্রসারিত হতে পারে। তারা সূর্যালোক পড়ে এমন অথবা semi-shadeতে ভাল বৃদ্ধি হয় এবং ঠান্ডা আবহাওয়া সহ্য করতে পারে। এর রঙ হয় বেগুনি, নীল, হলুদ ও সাদা। 
Pansy একটি বগানের ফুল হিসেবে চাষ করা হয়। টবে, বাগানে সব জায়গায় এটা চাষ করা যায়। সারযুক্ত দো-আঁশ মাটি এবং ঠাণ্ডা ও আর্দ্র আবহাওয়া এই ফুল চাষের বিশেষ উপযোগী। নাম pansy ফরাসি শব্দ pensée থেকে এসেছে যার অর্থ remembrance। আধুনিক Pansy (V × wittrockiana) হাইব্রীড । V. tricolor (বুনো Pansy অথবা Heartsease), V. altaica এবং V. lutea।.
স্বর্ণচামেলী

ফুলটার বাংলা নামঃ স্বর্ণচামেলী
অন্যান্য নামের মধ্যে - Yellow Jasmine, Italian Jasmine উল্লেখযোগ্য। 
বৈজ্ঞানিক নাম- Jasminum humile এটি Oleaceae (Jasmine family) পরিবারের একটি উদ্ভিদ।
এটি একটি গুল্ম জাতীয় উদ্ভিদ। উচ্চতায় ১ মিটার বা তার কিছু বেশি হতে পারে। এপ্রিল থেকে জুন এইসময় ফুল ফোটে। ফুল পাঁচ পাপড়ি বিশিষ্ট হয়। এটির ভেজষ গুনাগুনও আছে।
কুঞ্জলতা

কুঞ্জলতা লতা জাতীয় উদ্ভিদের ফুল। 
অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber, hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম "Ipomoea quamoclit" বা "Quamoclit pinnata" যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' () এবং মালায়ালাম ভাষায় একে বলে "ākāśamulla"। নেপালী ভাষায় এর নাম 'জয়ন্তী ফুল'।
এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।